Proiect

PARLAMENTUL REPUBLICII MOLDOVA

LEGE
pentru modificarea şi completarea Legii nr. 939-XIV 
din 20 aprilie 2000  cu privire la activitatea editorială 

Parlamentul adoptă prezenta lege ordinară.

Articolul I. Legea nr. 939-XIV din 20 aprilie 2000 cu privire la activitatea editorială (Monitorul Oficial al Republicii Moldova, 2000, nr.70-72, art.511), cu modificările şi completările ulterioare, se modifică şi se completează, după cum urmează:

1. Articolul 1 se completează în final cu o noţiune nouă, cu următorul cuprins: 

“document – unitate de informaţie cu un conţinut definit, ce se află într-o anumită formă de expresie: text, imagine, sunet etc., pe un anumit suport material: tradiţional sau electronic;”.
2. La articolul 2/1, alineatul unic  se completează la început cu  următorul text:

“Prezenta lege determină politica statului în sfera activităţii editoriale şi reglementează organizarea şi funcţionarea sistemului editorial-poligrafic şi de difuzare a cărţilor.”

3. La articolul 5, alin. (3) va avea următorul cuprins:

„(3) Organizaţiile şi cetăţenii altor state beneficiază de dreptul la activitate editorială în condiţiile legii”.

4. Articolul  14 se completează cu un alineat nou, (6),  cu următorul cuprins:

“(6) Se interzice editarea literaturii care conţine contestarea şi defăimarea statului şi a poporului, îndemnul la război de  agresiune, la ură naţională, rasială sau religioasă, incitarea la discriminare, la separatism teritorial, la violenţă publică, precum şi alte manifestări ce atentează la regimul constituţional. ”.

5. La  articolul 18 alin. (1), cuvintele “care constituie baza bibliografiei de stat şi a evidenţei statistice de stat a tipăriturilor” se exclud.

6. Articolul 19:


la alin. (1):



după sintagma “Camera Naţională a Cărţii” se introduc cuvintele “este principala instituţie de stat care deţine sursa documentară a culturii naţionale scrise  şi “;

litera a) va avea în următorul cuprins:

“a) constituie, prelucrează, dezvoltă, prezervă şi pune în valoare fondul de documente care fac obiectul depozitului legal;”

la litera e) cuvîntul “în” se substituie prin cuvintele „înainte de”;  

litera g) va avea următorul cuprins:
“g) atribuie numere internaţionale standard pentru cărţi (ISBN), pentru muzica  tipărită (ISMN), pentru publicaţii seriale (ISSN).”;

la alin.(2), cuvîntul “distribuirea” se substituie prin cuvîntul “atribuirea”;

la alin. (3), cuvintele “colecţiile de cărţi” se substituie prin cuvintele „fondul de documente”.

7. Articolul 22: 

alin. (1) se completează în final cu cuvintele “şi pentru achiziţia cărţilor în scopul completării fondurilor bibliotecilor”;


alin. (4) şi alin.(5) vor avea următorul cuprins:



„(4) Listele lucrărilor propuse pentru editare din contul mijloacelor bugetului de stat se elaborează de către Ministerul Culturii şi Turismului în baza propunerilor editurilor de stat din subordine, coordonate cu Ministerul Educaţiei şi Tineretului, Academia de Ştiinţe a Moldovei şi se aprobă de către Comisia pentru cultură, ştiinţă, învăţămînt, tineret, sport şi mijloace de informare în masă a Parlamentului.



(5) Cărţile editate din mijloacele bugetului de stat sînt transmise Ministerului Culturii şi Turismului şi Ministerului Educaţiei şi Tineretului pentru completarea gratuită a fondurilor bibliotecilor publice şi şcolare, schimbul de producţie editorial-poligrafică în baza convenţiilor şi acordurilor internaţionale la care Republica Moldova este parte. Pînă la 5 la sută din cărţile editate pot fi utilizate în cadrul diferitelor acţiuni protocolare şi evenimente culturale de importanţă majoră atît în ţară, cît şi peste hotare.”; 



se completează în final cu un alineat nou, (6), cu următorul cuprins:

”(6) În condiţiile expuse în prezentul articol se va efectua şi editarea  cărţilor  în cadrul programelor naţionale”.

Articolul II.

Guvernul, în decurs de trei luni de la intrarea în vigoare a prezentei legi, va aduce actele sale normative în concordanţă  cu prevederile acesteia.
PREŞEDINTELE PARLAMENTULUI




Nota informativă 

la proiectul hotărîrii Guvernului despre examinarea şi aprobarea proiectului de lege pentru modificarea şi completarea Legii nr. 939 - XIV din 20 aprilie 2000 cu
privire la activitatea editorială
(Monitorul Oficial al Republicii Moldova, 2000, nr. 70-72, art. 511)
In ultimii ani au fost abordate un şir de probleme ce ţin de procesul de editare, achiziţie şi difuzare a cărţilor, inclusiv modalitatea elaborării listelor lucrărilor propuse spre editare din contul mijloacelor de stat, necesitatea unor prevederi ale legislaţiei menite să excludă apariţia literaturii cu caracter antistatal, rasist, terorist, etc, aspecte privind completarea fondurilor bibliotecilor şi difuzarea cărţii pe întreg teritoriul ţării, actualizarea unor termini de specialitate şi altele.
In acest sens, a apărut necesitatea indicării sferei de reglementare a Legii, respectiv, a fost inclusă prevederea vizată în articolul 2/1.
Alin. (3) al art. 5 din Lege limitează drepturile organizaţiilor şi cetăţenilor străini, oferind posibilitatea de a fi doar cofondatori şi de a deţine cel mult 49 Ia sută din capitalul statutar, deaceea s-a propus excluderea acestuia din Lege. Totodată, în rezultatul avizelor Ministerului Economiei şi Comerţului şi Ministerului Justiţiei, în scopul înţelegerii corecte a esenţei modificării, se propune expunerea alineatului în altă redacţie şi anume:"Organizaţiile şi cetăţenii altor state beneficiază de dreptul la activitate editorială în condiţiile legii.".
In scopul evitării apariţiei literaturii cu caracter interzis de Constituţie - art. 32, alin. (3) - în articolul 14 a fost inclus un nou alineat - (6).
Una din prevederile de bază ale Legii este susţinerea din bugetul de stat a editării cărţii şi repartizarea acesteia în bibliotecile publice şi şcolare. în conformitate cu Regulamentul cu privire la utilizarea mijloacelor financiare prevăzute în bugetul de stat pentru susţinerea editării cărţii naţionale mijloacele alocate pentru susţinerea editării cărţii naţionale sunt gestionate de Ministerul Culturii şi Turismului, iar în conformitate cu Legea cu privire la activitatea editorială lista cărţilor se elaborează de către edituri, se coordonează cu Academia de Ştiinţe, ministerele de resort şi se aprobă de către Comisia parlamentară pentru cultură, ştiinţă, învăţămînt, tineret şi mijloace de informare în masă. In acest sens, se propune ca lista menţionată să fie elaborată de minister (alin. 4 din art. 22).
Un alt subiect, care la moment nu are reflectare în actele legislative, este achiziţia de carte pentru completarea fondurilor bibliotecilor. în cazul cînd la editurile private apare un titlu de carte de o importanţă (culturală, ştiinţifică, socială, istorică, etc.) majoră pentru ţară ministerul nu are posibilitatea prevăzută de legislaţie pentru a-1 achiziţiona şi a-1 distribui în biblioteci. Acesta este motivul completării alin. (1) al art. 22.
Unul din subiectele propuse reiese din necesitatea includerii în Lege a prevederilor care ar permite promovarea, prin intermediul cărţilor, a identităţii naţionale atît în ţaţă, cît şi peste hotare, precum şi susţinerea diasporei moldoveneşti din diferite ţări. Din acest considerent, a fost inclusă completarea alin. (5) al art. 22 cu cuvintele: "Pînă la 5 la sută din cărţile editate pot fi utilizate în cadrul diferitor acţiuni protocolare şi evenimente culturale de importanţă majoră atît în ţară, cît şi peste hotare.".
Artur COZMA
Ministru
